14/10/2015 | Administración LocalMunicipal
Pontedeume
Bases para a selección dun/ha Técnico de Administración Xeral. Funcionario/a Interino/a

Por medio de decreto número 476/2015 de 05 de outubro, resolveuse a “Aprobación das bases e convocatoria do proceso selectivo para a selección de persoal funcionario/a interino/a para a cobertura da praza vacante no cadro de persoal municipal do concello de Pontedeume, Técnico Superior en Administración Xeral, adscrito á Area de Administración Xeral e Réxime Interior, Funcionario da escala de Administración Xeral, Grupo A”, que a continuación se transcriben: É obxecto da presente convocatoria a selección dun/dunha funcionario/a interino/a para a cobertura dunha praza vacante, coa seguinte denominación: Técnico superior en administración xeral, adscrito á área de administración xeral e réxime interior, funcionario da escala de administración xeral, grupo A, Subgrupo: A1, nivel 24 identificado co código 01.00.00.02.02, e que se atopa vacante. Funcións: As descritas na Relación de Postos de Traballo do Concello de Pontedeume, aprobada definitivamente polo Pleno na sesión celebrada o 22 de febreiro de 2007, que se desenvolverán no Decreto da Alcaldía de nomeamento do candidato/a que acade a maior puntuación do proceso selectivo, para maior desenvolvemento da anterior e maior concrección á situación administrativa do concello de Pontedeume e conforme á situación urxente e inaprazable que xustifica a presente contratación interina, no exercizo da competencia da Alcaldía recollida no artigo 21.1. h) “Desempeñar la jefatura superior de todo el personal”, tendo en conta a proposta do/a Coordinador/a da Area de administración xeral e réxime interior. A duración da relación interina será ata a cobertura da praza por persoal funcionario de carreira (artigo 10.1. a) da Lei 7/2007, de 12 de abril, del Estatuto Básico del Empregado Público). Nese momento ou no momento en que desaparezan as circunstancias urxentes e inaprazables no servizo público que xustifican a convocatoria da presente praza de xeito interino, o/a funcionario/a interino que a viña ocupando, cesará do seu posto sen dereito a indemnización de ningún tipo e a ningunha reserva da praza que ocupou de forma interina, nin a ningún outro dereito ou relación especial algunha sobre a praza que se convoca. As retribucións correspondentes á citada praza, son as fixadas conforme ao establecido na lexislación vixente e concretadas no orzamento e na relación de postos de traballo. En atención á duración transitoria da interinidade, a selección efectuarase mediante concurso-oposición. a) Ser español ou nacional dun Estado membro da Unión Europea ou de calquera daqueles Estados ós que en virtude de tratados internacionais celebrados pola Unión Europea e ratificados por España, sexa de aplicación a libre circulación de traballadores nos termos establecidos na normativa vixente, ademais, consonte co disposto pola Lei 17/1993, do 23 de decembro; así como no artigo 57 da Lei 7/2007, do 12 de abril, do Estatuto Básico do empregado público, tamén poderán acceder á praza os estranxeiros que reúnan a condición de cónxuxes de españois ou de nacionais doutros estados membros da Unión Europea, sempre que non estean separados de dereito, e os seus descendentes e os do seu cónxuxe –sempre que non estean separados de dereito- menores de 21 anos ou maiores que vivan ás súas expensas. b) Ter cumpridos 16 anos de idade. c) Estar en posesión, ou en condición de obtela na data de terminación do prazo de presentación de instancias, da titulación de Licenciado en Dereito ou Licenciado en Ciencias Políticas e da Administración ou titulacións equivalentes ou superiores que habiliten para o acceso a praza convocada. As titulacións non expedidas en España deberán estar debidamente revalidadas polo Ministerio de Educación e Ciencia. d) Non padecer enfermidade nin defecto físico que lle incapacite para o desempeño das correspondentes funcións. e) Non atoparse separado mediante expediente disciplinario do servizo de calquera das administracións públicas e dos órganos constitucionais ou estatutarios das Administracións públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para cargos públicos por resolución xudicial, para o acceso ao corpo ou escala de funcionario ou para exercer funcións similares ás que desenvolvían no caso de persoal laboral, no que fose separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. f) Posuír a capacidade funcional para o desenvolvemento das tarefas habituais da praza á que aspira, sen que se padeza enfermidade ou limitación física ou psíquica incompatible coas funcións do posto. A condición de discapacitado e a súa compatibilidade acreditarase coa oportuna certificación. Os aspirantes con discapacidade farán constar na súa instancia se precisan adaptación para as probas. Quen desexe tomar parte do procedemento selectivo desta praza de funcionario interino, presentará solicitude no modelo oficial, que figura no Anexo II a estas bases, e que se facilitará nas dependencias municipais gratuitamente. Na solicitude manifestará que reúne todos e cada un dos requisitos da presente convocatoria e comprometerase, no caso de obter a praza, a prestar xuramento ou promesa de conformidade co RD 70/1979. As solicitudes dirixiranse ao Sr. Alcalde-Presidente da Corporación Municipal, e presentaranse no rexistro xeral do Concello, no prazo de DEZ (10) días naturais, contados dende o dia seguinte ao da publicación desta convocatoria no BOP, acompañadas da seguinte documentación: - Fotocopia do DNI - Fotocopia da titulación requirida para o acceso ao posto. - Relación dos méritos que aleguen os e as aspirantes pola orde que se establece na convocatoria, unindo á dita relación os documentos xustificativos daqueles (orixinais ou fotocopias compulsadas). Non serán tomados en consideración nin valorados os que non se acrediten debidamente, en todos os seus extremos, no momento de presentación de instancias. O Tribunal non avaliará os méritos que non se aporten ou acrediten desta maneira. - Fotocopia do CELGA 4 ou titulación equivalente Rematado o prazo de presentación de solicitudes, o Sr. Alcalde-Presidente, ditará resolución na que se aprobará a lista provisional de persoas admitidas e excluídas e publicarase no Taboleiro de anuncios do Concello. Se houbera aspirantes excluídos/as, indicarase a causa de exclusión, concedéndose un prazo de 2 días naturais para os efectos de reclamacións. As reclamacións, de as houber, resolveranse na resolución que aprobe a lista definitiva, que se publicará do mesmo xeito que a provisional. Nesta resolución figurará a composición do tribunal. Posteriormente, o Alcalde declarará aprobada a relación definitiva de admitidos e excluídos, publicándose no Taboleiro de Anuncios do Concello, xunto á data do comezo do procedemento avaliador. De non haber reclamacións contra a lista provisional, quedará elevada automaticamente a definitiva, sen necesidade de nova publicación. Os sucesivos anuncios, agás disposición en contrario, publicaranse no Taboleiro de Edictos do Concello. Consonte cos artigos 55 e 60 da Lei 7/2007, do Estatuto básico do empregado público, co Real decreto 896/1991, polo que se establece as regras básicas e os programas mínimos aos que teñen que axustarse os procedementos de selección dos funcionarios da administración local e co artigo 11 do Regulamento xeral de ingreso do persoal ao servizo da Administración Xeral do Estado, aprobado por Real decreto 364/1995, o tribunal terá unha composición mínima de cinco membros, e contará cos seguintes: Presidente/a: Un/ha funcionario/a pertencente ao grupo de clasificación profesional de titulación igual á esixida para o acceso á praza convocada ou quen legalmente a substitúa. Secretaria/o: A da Corporación ou quen legalmente a substitúa Vogais: Tres funcionarios/as de carreira pertencentes ao grupo de clasificación profesional de titulación igual ao esixido para o acceso á praza convocada ou quen legalmente os substitúa. Os integrantes do tribunal deberanse abster de formar parte destes, cando concorran as circunstancias previstas no artigo 28 da Lei 30/1992, notificándoo á autoridade convocante, ou cando tiveran realizado tarefas de preparación a probas selectivas nos cinco anos anteriores á publicación desta convocatoria. Os aspirantes poderán recusar os membros do Tribunal de acordo co artigo 29 da mencionada Lei. O tribunal non poderá constituírse, nin actuar sen a presenza, cando menos, de máis da metade dos seus membros, titulares ou suplentes, indistintamente. En todo caso requírese a asistencia do/a Presidente/a e do/a Secretario/a ou de quen legalmente os substitúa. O tribunal resolverá por maioría de votos dos seus membros presentes, todas as dúbidas e propostas que se produzan para a aplicación das normas contidas nestas bases, e estará facultado para resolver as cuestións que poidan suscitarse durante a realización das probas, así como adoptar as medidas necesarias para garantir a debida orde nas mesmas. As resolucións do tribunal vinculan á Administración sen prexuízo de que esta, de ser o caso, poida proceder a súa revisión de acordo co previsto no artigo 102 e seguintes da Lei 30/1992, de 26 de novembro. O Tribunal poderá solicitar o asesoramento dos expertos ou especialistas que determine. Asemade, o Tribunal, se o estima preciso ou convinte poderá dispoñer a incorporación ós seus traballos de asesores ou especialistas que actuarán como colaboradores do tribunal exclusivamente no exercicio das súas especialidades técnicas. Estes asesores tamén terán dereito á correspondente compensación económica. O Tribunal resolverá tódalas dúbidas que puideran xurdir na aplicación destas normas así como o que se deba facer nos casos non previstos.1- FASE DE CONCURSO: 0 a 5 puntos. Os méritos que se terán en conta son os seguintes: A). Experiencia profesional como empregado público: Valorarase ata un máximo total de 4 puntos. Por cada mes completo de servizos prestados na Administración Local na mesma categoría que a praza convocada: Coa condición de funcionario/a/de carreira ou interino: 0,2 puntos ata un máximo de 4 puntos. Coa condición de persoal laboral fixo/temporal: 0,1 puntos ata un máximo de 2 puntos. Por cada mes completo de servizos prestados nunha Administración Pública distinta da Administración local na mesma categoría que a praza convocada: 0,1 puntos ata un máximo de 1 puntos. B) Formación: Valorarase ata o máximo de 1 punto. Valoraranse Cursos de formación e perfeccionamento recibidos directamente relacionados cos traballos propios de administrativo impartidos por Administracións Públicas ou Organismos e Institucións Oficiais dependentes das Administracións públicas. Valorarase da seguinte maneira: – De menos de 20 horas: 0,10 puntos por curso. – De 20 a 40 horas: 0,30 puntos por curso. – De máis de 40 horas: 0,50 puntos por curso. Os cursos onde non figuren expresamente o número de horas, valoraranse con 0,05 puntos por curso. Non serán valorados seminarios, xornadas, encontros, ponencias ou análogos. Acreditación de méritos Os méritos do apartado A) acreditaranse mediante certificación expedida pola secretaría do concello ou entidade pública onde se teñan prestado os servizos; A non presentación de este documento suporá a non valoración do mérito alegado. Non se terán en conta os servizos prestados como autónomo para unha administración pública. Os méritos do apartado B) acreditaranse mediante copia compulsada dos correspondentes certificados ou diplomas expedidos por calquera Administración Pública ou Organismos e Institucións públicas oficiais dependentes das administracións públicas. Non serán obxecto de avaliación os certificados expedidos por academias privadas. Os méritos alegados e non acreditados na forma anteriormente relacionada non se valorarán.2- FASE DE OPOSICIÓN: A oposición constará de catro exercicios, todos eles de carácter obrigatorio e eliminatorio. A puntuación final da fase de oposición será calculada do seguinte xeito: - A puntuación máxima da fase de oposición será 10 puntos. - Os exercizos primeiro, segundo e terceiro serán puntuados de 0 a 10 puntos cada un deles. Unha vez calificados os tres exercizos farase unha media aritmética de entre as tres puntuacións para determinar a puntuación final da fase de oposición de cada candidato/a. A puntuación mínima para entender superados cada un destes tres exercizos será de 5 puntos. - O exercizo cuarto será puntuado de “apto ou non apto”, polo que aínda sendo eliminatorio e polo tanto para considerar superado o mesmo deberá o candidato/a obter a calificación de “apto” non repercutirá na nota final da fase de oposición, todo isto tendo en conta que os candidatos que acrediten estar en posesión do certificado CELGA 4 non terán que realizar dito exercizo, segundo se indica no punto correspondente. Primeiro exercicio: Proba escrita: de carácter obrigatorio e eliminatorio Consistirá na exposición, por escrito, de dous temas, elixidos polos aspirantes, de entre catro extraídos ao azar antes da celebración do exercizo, entre os que figuran na parte primeira e segunda do programa do Anexo I. O Tribunal ao comezo da proba extraerá catro temas, e os aspirantes deberán expoñer dous deles a propia elección nun tempo máximo de dúas horas. Neste exercizo valorárase a formación xeral, a claridade e orde de ideas, facilidade de exposición escrita, e a capacidade de síntese. Tras o remate do tempo de exposición escrita, o tribunal poderá determinar a lectura individualizada do exercicio, podendo requirir ao aspirante aclaracións explicativas ao respecto da exposición escrita. Segundo exercicio.- Proba oral: de carácter obrigatorio e eliminatorio Consistirá en desenvolver oralmente, no tempo máximo dunha hora, tres temas extraídos ao azar de entre os que figuran na parte terceira do programa do Anexo I desta convocatoria. Ao remate do exercicio, e previamente á súa cualificación, o Tribunal Cualificador poderá dialogar cos aspirantes sobre o contido do exposto, durante un tempo máximo de dez minutos en cada exercicio Terceiro exercicio.- Proba práctica: de carácter obrigatorio e eliminatorio Consistirá en desenvolver por escrito, no tempo máximo de catro horas, dous casos prácticos fixados polo Tribunal en relación coas funcións da praza obxecto desta convocatoria, aínda que non se axuste estritamente a un epígrafe concreto do Programa do Anexo I. Para realizar este exercizo os aspirantes poderán asistir cos textos legais que estimen pertinentes e proceder á súa consulta. Ao remate do exercizo, e previamente á súa cualificación, o Tribunal Cualificador poderá acordar que cada opositor faga una lectura publica do mesmo, reservándose a facultade de dialogar cos aspirantes, coa fin de determinar os seus coñecementos sobre o contido do exposto, durante un tempo máximo de dez minutos en cada exercicio. Cuarto exercizo.- Proba de coñecemento do galego: de carácter obrigatorio e eliminatorio Consistirá na tradución, sen dicionario, de dous textos propostos previamente polo tribunal, un de castelán ao galego e outro de galego ao castelán, nun tempo máximo de media hora. Este exercizo valorarase como apto ou non apto, sendo necesario para superalo obter o resultado de apto, correspondéndolle ao tribunal determinar o nivel de coñecementos esixido para acadar o resultado de apto. Estarán exentos da realización deste exercicio os aspirantes que acrediten posuír no día de finalización do prazo de presentación de solicitudes o certificado CELGA 4. Os aspirantes serán convocados para cada un destes exercicios en único chamamento, sendo excluídos os que non comparecesen, agás nos casos debidamente xustificados e libremente valorados polo tribunal. En calquera momento o tribunal poderá requirir aos aspirantes que acrediten a súa personalidade coa exhibición do documento nacional de identidade. A cualificación final do proceso virá determinada pola puntuación total obtida na fase de concurso máis a fase de oposición, sendo necesario, de ser o caso, superar a proba de galego coa cualificación de apto, segundo se indicou na base anterior. En caso de empate, terán preferencia aqueles aspirantes que obtivesen maior puntuación na proba práctica; de persistir o empate, quen obteña maior puntuación na proba escrita e de continuar un empate a maior puntuación na proba oral. Finalmente, en caso de que continuara existindo un empate procederase a un sorteo entre os/as implicados/as. Os membros do tribunal poderán declarar deserto o proceso selectivo no caso de considerar que ningún dos candidatos/as reúnen os coñecementos mínimos necesarios para considerar superado o mesmo. Finalizado o proceso selectivo o tribunal fará públicas no taboleiro de edictos do concello, a relación definitiva dos aspirantes aprobados indicando o seu DNI e pola orde da puntuación obtida. Esta relación presentarase ao señor alcalde coa proposta do candidato/a que obtivese maior puntuación para o nomeamento de funcionario interino. O/a aspirante proposto/a, achegará no prazo máximo de cinco (5) días naturais, contados a partir da publicación da lista de aprobados no Taboleiro de Edictos, os documentos seguintes: 1º.- Fotocopia (que deberá presentarse xunto co orixinal para a súa compulsa) do DNI ou pasaporte.2º.- Fotocopia (que deberá presentarse xunto co orixinal para a súa compulsa) do Título académico esixido, ou, no seu defecto, o xustificante de ter aboado os dereitos para a súa expedición.3º.- Certificado médico acreditativo de posuír a capacidade funcional para o desenvolvemento das tarefas habituais da praza á que se aspira, e no que se fará constar que non se padece enfermidade ou limitación física ou psíquica incompatible coas funcións do posto.4º.- Declaración xurada de non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, declaración xurada ou promesa de non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, o acceso ó emprego público.5º.- Declaración xurada de non encontrarse incurso en ningunha causa de incapacidade e incompatibilidade de conformidade coa lexislación vixente e referido ao momento da súa toma de posesión.6º.- Fotocopia da cartilla da Seguridade Social (no caso de estar afiliado). Os/as aspirantes que fagan valer a súa condición de persoas con discapacidade deberán presentar certificado dos órganos competentes do Ministerio de Traballo e Seguridade Social que acredite tal condición e igualmente deberán presentar certificado dos citados órganos ou da administración sanitaria acreditativo de compatibilidade co desempeño das tarefas e funcións correspondentes. A non presentación dentro do prazo fixado da documentación esixida nesta Base e agás nos casos de forza maior, ou cando do exame desta se deduza que carecen dalgún dos requisitos sinalados na base 3ª, non poderán ser nomeados funcionarios interinos e quedarán anuladas as actuacións, sen prexuízo da responsabilidade en que houberan incorrido por falsidade na solicitude de participación. Rematado o proceso selectivo e presentada a documentación polo/a interesado/a, o Sr. Alcalde efectuará o nomeamento, a favor do/a candidato/a proposto/a, como funcionario/a interino/a. O nomeamento deberá ser notificado ao interesado/a, o/a cal deberá tomar posesión dentro do prazo máximo de dous (2) días hábiles contados desde o día da data de notificación, tendo en conta que dito nomeamento realizase con carácter de interinidade por substitución transitoria do titular. O cese do funcionario interino seleccionado producirase polas causas indicadas na base 1ª das presentes bases. Ao rematar o proceso selectivo formarase unha relación das persoas, en orde descendente de puntuación. Os que formen parte da mesma poderán ser chamados (sempre respectando a orde da lista), para cubrir o posto de traballo que se convoca, nos casos de situacións de renuncia voluntaria, excedencia, procesos de incapacidade temporal, maternidade ou calquera outra circunstancia análoga, co fin de non interromper o servizo debido a situación de urxente necesidade da cobertura da praza, todo isto ata que desaparezan as circunstancias que motivan a convocatoria da mesma ou ata o momento en que sexa cuberta en propiedade por funcionario de carreira previo proceso selectivo, segundo se indicou una Base 1ª. Cando un dos aspirantes incluídos na lista fose chamado para ocupar un posto, ao rematar o período de prestación de servizos recuperará o seu lugar inicial na mesma, de xeito que pode ser chamado novamente para outra interinidade. A presente lista terá unha vixencia de tres anos dende a data da relación definitiva de aspirantes aprobados. A presente convocatoria e cantos actos administrativos se deriven dela poderán ser impugnados polos/as interesados/as nos casos e na forma establecidos pola Lei 30/1992, de 26 de novembro, de réxime xurídico das administracións públicas e do procedemento administrativo común, así como, segundo os recursos previstos na Lei 29/1988 de 13 de xullo. En todo o non previsto nesta bases estarase disposto ao disposto na Lei 7/1985, de 2 de abril, Reguladora das Bases do Réxime Local; Real Decreto lexislativo 781/1986, de 18 de abril, polo que se aproba o texto refundido das disposicións legais vixentes en materia de réxime local; Lei 5/1997, de 22 de xullo, de Administración Local de Galicia; Lei 2/2015 de 29 de abril; e normativa de desenvolvemento da lexislación indicada.” Tema 1.-A Constitución Española de 1978. Estrutura. Contido esencial. Tema 2.- Principios que informan a Constitución Española de 1978. O Título Preliminar da Constitución. Tema 3.- Os dereitos fundamentais e as liberdades públicas. Os principios reitores da política social e económica. Tema 4.- A Coroa. Atribucións segundo a Constitución. Tema 5.- As Cortes xerais. Composición, regulación e funcionamento das cámaras. Órganos de control dependentes das Cortes xerais. O Defensor do Pobo e o Tribunal de Contas. Tema 6.- O Goberno no sistema constitucional español. A Lei do Goberno. O control parlamentario do Goberno. Relaciones entre o Goberno e as Cortes Xerais. Tema 7.- O Poder Xudicial. O Consello Xeral do Poder Xudicial. A Lei orgánica do Poder Xudicial. A Lei de Demarcación e Planta xudicial. Tema 8.- O tribunal Constitucional na Constitución e na Lei orgánica. Natureza. Organización. Funcións. Composición. Competencias. A Xurisprudencia Constitucional. Tema 9.- A Administración Pública na Constitución. Tema 10.- A Administración do Estado. A Lei de Organización e Funcionamento da Administración Xeral do Estado. Estrutura. Tema 11.- A Organización Territorial do Estado na Constitución. A distribución de competencias entre o Estado e as Comunidades Autónomas. Referencia á Xurisprudencia do Tribunal Constitucional sobre o Titulo VIII da Constitución. Tema 12.- As Comunidades Autónomas. Os Estatutos de Autonomía. As relacións entre o Estado e as Comunidades Autónomas. O financiamento das Comunidades Autónomas. O Estatuto de Autonomía de Galicia. A Xunta de Galicia. O seu Parlamento. Tema 13.- A Administración institucional. Os organismos públicos. Organismos autónomos e entidades públicas empresariais. As axencias públicas. Tema 14.- A Unión Europea. Institucións comunitarias, organización e competencias. O Comité das Rexións. A Unión Económica e Monetaria. Tema 15.- As fontes do Dereito Administrativo. O dereito comunitario. Os Tratados Internacionais como norma de Dereito interno. Tema 16.-A Lei. Elaboración e aprobación das Leis. Tipos de Leis na Constitución. Disposicións do Goberno con forza de Lei. As relacións entre o Ordenamento Estatal e o Autonómico. Tema 17.-O Regulamento. A potestade regulamentaria. Distinción de figuras afíns. Las relacións entre a Lei e o Regulamento. Inderrogabilidade singular dos Regulamentos. Tema 18.- Os conceptos de administración pública e dereito administrativo. O sometemento da administración ao dereito. O principio de legalidade. Potestades administrativas. Tema 19.- O administrado: concepto e clases. A capacidade dos administrados e as súas causas modificativas. As situacións xurídicas do administrado. Dereitos subxectivos e intereses lexítimos. Tema 20.- O acto administrativo. Concepto. Elementos. Clases. Requisitos: a motivación e forma. Tema 21.- A eficacia dos actos administrativos: o principio de autotutela declarativa. Condicións. A notificación: contido, prazo e práctica. A notificación defectuosa. A publicación. A aprobación por outra administración. A demora e retroactividade da eficacia. Tema 22.- A invalidez do acto administrativo. Supostos de nulidade de pleno dereito e anulabilidade. O principio de conservación do acto administrativo. A revisión de actos e disposicións pola propia Administración: supostos. A acción de nulidade, procedemento, límites. A declaración de lesividade. A revogación de actos. A rectificación de erros materiais ou de feito. Tema 23.- Disposicións xerais sobre os procedementos administrativos e normas reguladoras dos distintos procedementos. Clases de interesados no procedemento. Dereito dos administrados. Tema 24.- A iniciación do procedemento administrativo: clases, corrección e mellora de solicitudes. Presentación de solicitudes, escritos e comunicacións. Os rexistros administrativos. Termos e prazos: cómputo, ampliación e tramitación de urxencia. Ordenación. Instrución: intervención dos interesados, proba e informes. Tema 25.- Terminación do procedemento. A obriga de resolver. Contido da resolución expresa: principios de congruencia e de non agravación da situación inicial. A terminación convencional. A falta de resolución expresa: o réxime do silencio administrativo. A desistencia e a renuncia. A caducidade. Tema 26.- A coacción administrativa: o principio de autotutela executiva. A execución forzosa dos actos administrativos: os seus medios e principios de utilización. A coacción administrativa directa. A vía de feito. Tema 27.- Os recursos administrativos: principios xerais. Actos susceptíbeis de recurso administrativo. Regras xerais de tramitación dos recursos administrativos. Clases de recursos. Tema 28.- As reclamacións administrativas previas ao exercicio de acciones civís e laborais. As reclamacións económico-administrativas. Procedementos substitutivos dos recursos administrativos: conciliación, mediación e arbitraxe. Tema 29.- A xurisdición contencioso-administrativa. Natureza, extensión e límites. Órganos da xurisdición e as súas competencias. As partes: lexitimación. O obxecto do recurso contencioso-administrativo. Tema 30.- A potestade sancionadora: concepto e significado. Principios do exercicio da potestade sancionadora. O procedemento sancionador e as súas garantías. Medidas sancionadoras administrativas. Tema 31.- Os contratos do sector público: delimitación. Os principios xerais da contratación do sector público: racionalidade, liberdade de pactos e contido mínimo, perfección e forma, a información, o réxime da invalidez e a revisión de decisións en materia de contratación. Tema 32.- As partes nos contratos do sector público. O órgano de contratación. O empresario: capacidade, prohibicións, solvencia e clasificación. Tema 33.- A preparación dos contratos polas Administracións Públicas. Clase de expedientes de contratación. A selección do contratista: procedementos, formas e criterios de adxudicación. Garantías. Perfeccionamento e formalización dos contratos. A invalidez dos contratos. Racionalización técnica da contratación. Acordos marco. Sistemas dinámicos de contratación. Centrais de contratación. Tema 34.- Execución e modificacións dos contratos administrativos. Prerrogativas da Administración. A revisión de prezos. A extinción dos contratos administrativos. A cesión dos contratos e a subcontratación. Tema 35.- O contrato de obras. Actuacións administrativas preparatorias. Formas de adxudicación. Formalización. Efectos. Extinción. A cesión do contrato e subcontrato de obras. Execución de obras pola Administración. Tema 36.- O contrato de concesión de obra pública: principios, dereitos e obrigas das partes. Prerrogativas e dereitos da Administración. Réxime económico financeiro. Extinción. Subcontratación. Tema 37.- O contrato de subministro: réxime xurídico. Execución, modificación, cumprimento e resolución. O contrato de servizos: réxime xurídico. Execución, modificación, cumprimento e resolución. Tema 38.- Contratos de colaboración entre o sector público e o sector privado. Organización administrativa da contratación. Aplicación da Lei de contratos do sector público ás Entidades Locais. Tema 39.- A expropiación forzosa. Suxeitos, obxecto e causa. O procedemento xeral. Garantías xurisdicionais. A reversión expropiadora. Tramitación de urxencia. Procedementos especiais. Tema 40.- A responsabilidade patrimonial da Administración pública: caracteres. Os presupostos da responsabilidade. Danos resarcibles. A acción e o procedemento administrativo en materia de responsabilidade. A responsabilidade patrimonial das autoridades e persoal ao servizo das Administracións públicas. Tema 41.- A actividade administrativa de prestación de servizos. A iniciativa económica pública e os servizos públicos. O servizo público. Concepto. Evolución e crise. As formas de xestión dos servizos públicos. Tema 42.- As outras formas de actividade administrativa. A actividade de policía: a intervención administrativa local na actividade privada. As licenzas e as autorizacións administrativas. A policía da seguridade pública. Actividade de fomento: as súas técnicas; especial referencia das subvencións. Tema 43.- As propiedades públicas: tipoloxía. O dominio público, concepto, natureza e elementos. Afectación e mutacións demaniais. Réxime xurídico do dominio público. Utilización: Reserva e concesión. Tema 44.- O Patrimonio privado das Administracións Públicas. Réxime xurídico. Potestades da Administración e réxime de adquisición, uso e enaxenación. Tema 45.- O réxime local: significado e evolución histórica. A Administración local na Constitución. A Carta Europea da autonomía local. O principio de autonomía local: significado, contido e límites. Tema 46.- As fontes do Dereito local. Regulación básica do Estado e normativa das comunidades autónomas en materia de réxime local. A incidencia da lexislación sectorial sobre o réxime local. Tema 47.-La Lei 5/97, de 22 de xullo, de administración local de Galicia. Tema 48.- A potestade regulamentaria das entidades locais: regulamentos e ordenanzas. Procedemento de elaboración. Os bandos. O regulamento orgánico. Tema 49.- O municipio: concepto e elementos. O termo municipal. Alteracións de termos municipais. Lexislación básica e lexislación autonómica. Tema 50.- A poboación municipal. O Padrón de habitantes. O estatuto dos veciños. Dereito dos estranxeiros. Tema 51- A organización municipal. Os municipios de réxime común. Órganos necesarios: o alcalde, tenentes de alcalde, o pleno e a xunta de goberno local. Órganos complementarios: comisións informativas e outros órganos. Os municipios de gran poboación: especialidades do seu réxime orgánico-funcional. Os grupos políticos. A participación veciñal na xestión municipal. O concello aberto. Outros réximes especiais. Tema 52- A Organización do Concello de Pontedeume. Tema 53- As competencias municipais: sistema de determinación. Competencias propias, compartidas e delegadas. Os servizos mínimos. A reserva de servizos. Tema 54.- Réxime da impugnación dos actos e acordos locais no caso de conflicto coa administración do Estado e da comunidade autónoma e exercicio de accións. Substitución e disolución das Corporacións Locais. Tema 55.- A provincia como entidade local. Organización e competencias. A cooperación municipal. As reaccións entre as comunidades autónomas e as deputacións provinciais. Réximes especiais. As illas: os consellos e cabidos insulares. Tema 56 Outras entidades locais. Lexislación básica e lexislación autonómica. Entidades locais de ámbito inferior ao municipio. As comarcas. As mancomunidades de municipios. As áreas metropolitanas. Tema 57. O sistema electoral local. Causas de inelixibilidade e incompatibilidade. Elección dos concelleiros e alcaldes. Elección de deputados provinciais e presidentes. Elección de conselleiros e presidentes de cabidos e consellos insulares. Tema 58.- A moción de censura no ámbito local. O recurso contencioso-electoral. O estatuto dos membros electivos das corporacións locais. Tema 59.- Réxime de sesións e acordos dos órganos de goberno local. Actas, certificacións, comunicacións, notificacións e publicación dos acordos. O rexistro de documentos. Tema 60.- A iniciativa pública económica das entidades locais e a reserva de servizos. O servizo público nas entidades locais. As formas de xestión directa. Tema 61.- A xestión indirecta: a concesión de servizos públicos. Concepto e natureza. Elementos. Potestades da Administración Pública. Dereitos e obrigas do concesionario. Relacións do concesionario cos usuarios. Extinción da concesión. Outras formas de xestión indirecta dos servizos públicos. Os consorcios. Tema 62.- Os bens das entidades locais. Clases. Bens de dominio público. Bens patrimoniais. Prerrogativas e potestades das entidades locais en relación cos seus bens. Os bens comunais. O inventario. Os montes veciñais en man común. Tema 63.- O persoal ao servizo das Corporacións Locais: clases e réxime xurídico. A función pública local: clases de funcionarios locais. Os instrumentos de organización do persoal. Os instrumentos reguladores dos recursos humanos: a oferta de emprego, os plans de emprego e outros sistemas de racionalización. Tema 64.- O acceso aos empregos locais: principios reguladores. Requisitos. Sistemas selectivos. A extinción da condición de empregado público. O réxime de provisión de postos de traballo: sistemas de provisión. O contrato de traballo. As situacións administrativas dos empregados públicos. Tema 65.- A relación estatutaria. Os dereitos dos funcionarios locais. Dereitos individuais. Especial referencia á carreira profesional e ás retribucións. O réxime de Seguridade Social. Dereitos colectivos. Sindicación e representación. O dereito de folga. A negociación colectiva. Tema 66.- Os deberes dos empregados públicos. O réxime disciplinario. O réxime de responsabilidade civil, penal e patrimonial. O réxime de incompatibilidades. Os delitos cometidos por funcionarios públicos locais. Tema 67.- Os dereitos constitucionais dos empregados públicos. Políticas de promoción da paridade de xénero nas Administracións Públicas. Tema 68.- A lexislación laboral. O contrato de traballo. Concepto, clases e modalidades. Modificación, suspensión e extinción da relación laboral. Dereitos e deberes dos traballadores e empresarios. Tema 69.- Os Convenios colectivos. O dereito de folga e o seu exercicio. A adopción de medidas de conflito colectivo, a representación dos traballadores na empresa. Tema 70.- A Lei 9/2002 de Ordenación Urbanística e protección do medio rural de Galicia. O ámbito da competencia urbanística. Fins e dirección da actividade urbanística. A clasificación do solo. Tema 71.- Dereitos e deberes dos propietarios do solo urbano e urbanizable. Tema 72.- Dereitos e deberes dos propietarios do solo de núcleo rural. Condicións de uso e edificación no solo de núcleo rural. O solo rústico, réxime, condicións de uso e de edificación. Tema 73.- Os instrumentos de ordenación. Os límites de sostenibilidade no planeamento urbanístico. As reservas de solo nos plans xerais. Normas de calidade urbana. A división de solo urbano e urbanizable. Estudios de sostenibilidade ambiental. Tema 74.- Normas Subsidiarias e Complementarias de planeamento. O Plan Xeral de Ordenación Municipal. Determinacións de carácter xeral e determinacións nas distintas clases e categorías de solo. Estratexia de actuación, estudo económico financeiro e documentación dos Plans Xerais. Réxime do patrimonio histórico-artístico. Tema 75.- O Planeamento de desenvolvemento: Os Plans Parciais. Obxecto, determinacións e documentación. Tema 76.- O Planeamento de desenvolvemento: Plans Sectoriais; Plans Especiais; Estudios de Detalle; Plan de iniciativa particular; catálogos. Tema 77.- Elaboración e aprobación dos instrumentos de ordenacións urbanística. Vixencia e revisións dos Plans. Efectos da súa aprobación. Tema 78.- As normas de aplicación directa. Execución dos Plans de ordenación. Tema 79.- Areas de reparto. Regras xerais para a equidistribución. Polígonos de execución e outros instrumentos da xestión urbanística. Tema 80.- Sistemas de actuación. Elección do sistema. O cumprimento das previsións de urbanización. Polígonos con exceso de aproveitamento real e polígonos con aproveitamento inferior ao apropiable. Distribución xusta de cargas e beneficios. Gastos de urbanización. Tema 81.- Sistema de Cooperación. Sistema de Expropiación. Tema 82.- Sistema de Concerto. Sistema de Compensación e Sistema de concesión de obra urbanizadora. Tema 83.- Obtención de terreos de sistemas xerais e de dotacións públicas. Instrumentos de execución dos plans en solo de núcleo rural. Tema 84.- Instrumentos de intervención no mercado do solo: Os patrimonios públicos do solo. O dereito de superficie. O dereito de tanteo e retracto. As vivendas de protección autonómica e o Instituto Galego de Vivenda e Solo. Tema 85.- Fomento da edificación. Intervención na edificación e uso do solo: Licencias urbanísticas. Procedemento de outorgamento de licencias. Prelación de licencias e outros títulos administrativos. Caducidade das licencias. Actos promovidos por outras Administracións Públicas. Tema 86.- Deber de conservación e ruína. Fomento da conservación e rehabilitación das edificacións tradicionais. Parcelacións. Tema 87.- Disciplina urbanística; A inspección urbanísitica. A protección da legalidade urbanística. Infraccións e sancións. Tema 88.- Organización da actividade urbanística: Administracións competentes. Órganos urbanísticos no ámbito da Comunidade Autónoma. Órganos urbanísticos no ámbito local. O xurado de expropiación de Galicia. Tema 89.- Os Convenios urbanísticos. Tema 90.- O réxime transitorio da Lei 9/2002 de ordenación urbanística e protección do medio rural de Galicia. A aplicación da Lei do Solo de Galicia no marco do Real decreto lexislativo 2/2008, de 20 de xuño, polo que se aproba o texto refundido da Lei do Solo. Tema 91.- Ordenación do territorio: principios xerais. As directrices de ordenación do territorio. Tema 92.- A protección do medio ambiente. Lexislación comunitaria, estatal e autonómica. A avaliación ou declaración de impacto ou efectos ambientais. A incidencia ambiental. Tema 93.- Espazos naturais: lexislación estatal e autonómica. Espazos naturais de interese comunitario: a Rede Natura 2000. Usos permitidos e prohibidos nas zonas de especial conservación. Tema 94.- O patrimonio cultural: evolución do concepto de Patrimonio a través dos documentos e cartas internacionais. A lexislación sectorial estatal e autonómica sobre o patrimonio histórico-cultural aplicable aos municipios. Réxime xurídico aplicable á protección do patrimonio no concello de Pontedeume. Tema 95.- Costas e Portos: Lexislación estatal e autonómica. O dominio público marítimo terrestre e a súa protección. Planificación urbanística da franxa litoral e dos portos. Distribución de competencias entre as administracións estatal, autonómica e local. Réxime xurídico aplicable ao concello de Pontedeume. Tema 96.- Estradas: Lexislación estatal e autonómica. Réxime xurídico aplicable ao concello de Pontedeume. Tema 97.- O dereito financieiro: concepto e contido. A Facenda Local na Cosntitución. O réxime xurídico das Facendas locais: criterios inspiradores do sistema de recursos e principios presupostarios. Os recursos das Facendas Locais no marco do Real decreto lexislativo 2/2004, de 5 de marzo, polo que se aproba o Texto refundido da Lei reguladora das Facendas Locais: dos municipios, as provincias e outras entidades locais. Rexímenes especiais. As ordenanzas fiscales e de precios públicos. Contido. Procedemento de aprobación e entrada en vigor. Tema 98.- Taxas e prezos públicos. Contribucións especiais. Ingresos de Dereito privado. O Imposto sobre bens inmobles. O imposto sobre actividades económicas. Tema 101.- O Imposto sobre vehículos de tracción mecánica. O Imposto sobre construcións, instalacións e obras. O imposto sobre o incremento do valor dos terreos de natureza urbana. Tema 99.- Actividade subvencional das Administracións Públicas. Procedementos de concesión e xestión das subvencións. Reintegro das subvencións. Control financeiro. Infraccións e sancións administrativas en materia de subvencións. Tema 100.- O Presuposto Xeral das Entidades Locais. Estrutura orzamentaria. Elaboración e aprobación. Especial referencia ás Bases de execución do Presuposto. A prórroga do Presuposto. A execución e liquidación do Orzamento. Os remanentes de tesourería. A Conta Xeral: tramitación. A intervención no ámbito local. Control e fiscalización interna. A Tesourería municipal. Competencias. A planificación financeira. D./Dna………………….……………………………., maior de idade, con DNI número…….…. e domicilio a efectos de notificacións e comunicación en …………………………………….…CP…….…localidade…………….….………. telf.…….…………… EXPON: I.- Que ten coñecemento da convocatoria publicada para a selección de Técnico Superior en Administración Xeral e Réxime Interior, da Escala de Administración Xeral, Grupo A., segundo as bases publicadas no BOP de data.____________ II.- Que estou en posesión de todos e cada un dos requisitos esixidos nas bases de selección, bases que declaro expresamente coñecer. Polo exposto, SOLICITO: Ser admitido/a no correspondente proceso selectivo, achegando estes efectos a seguinte documentación: • Fotocopia do Documento Nacional de Identidade • Fotocopia del Título esixido nas Bases • Outra documentación: (no caso de ser necesario continuarase ao reverso enunciando a documentación que se achegue) Lugar e data Asdo. ………………………………………. Pontedeume, 5 de outubro de 2015. O Alcalde Bernardo Fernández Piñeiro